กองเรือลำน้ำ กองเรือยุทธการ

กองเรือลำน้ำ กองเรือยุทธการ () คือกองเรือสำหรับการปฏิบัติการในลำน้ำและการสงครามแม่น้ำในลำน้ำต่าง ๆ ทั่วประเทศ ตั้งอยู่ที่ แขวงบางนาใต้ เขตบางนา กรุงเทพมหานคร

 ประวัติ 
กองเรือลำน้ำ กองเรือยุทธการ มีจุดเริ่มต้นมาจากการศึกษาวิจัยร่วมกันระหว่างสถาบันสแตนฟอร์ด สหรัฐ และ ศูนย์วิจัยและพัฒนาทางทหารบก กองบัญชาการสูงสูด ในการทดสอบระบบเฝ้าระวังและเฝ้าตรวจพรมแดนตามลำน้ำโขง โดยการศึกษาเสร็จสิ้นในวันที่ 10 มิถุนายน พ.ศ. 2511 และได้ถ่ายโอนเรือและอุปกรณ์ในการศึกษาดังกล่าวให้กับจังหวัดนครพนมและตั้งเป็นหน่วยเฝ้าตรวจชายแดน และให้กองทัพเรือเป็นหน่วยงานรับผิดชอบในการปฏิบัติการลำน้ำ ทำให้กองทัพเรือได้ก่อตั้งหน่วยปฏิบัติการตามลำแม่น้ำโขง (นปข.) ขึ้นสำหรับปฏิบัติการในแม่น้ำโขง จากนั้นได้มีการเสนอให้อนุมัติอัตราก่อตั้งกองเรือลำน้ำ (กลน.) ขึ้นเมื่อวันที่ 27 กรกฎาคม พ.ศ. 2516 กองเรือลำน้ำจึงได้ถือเอาวันดังกล่าวเป็นวันสถาปนาหน่วย

กองเรือลำน้ำ กองเรือยุทธการ มีกองบัญชาการเดิมที่พระนิเวศสถาน กองบัญชาการกองเรือลำน้ำ กองเรือยุทธการ  แขวงศิริราช เขตบางกอกน้อย กรุงเทพมหานคร ต่อมาได้ไปตั้งในพื้นที่กองบัญชาการใน แขวงบางนาใต้ เขตบางนา กรุงเทพมหานคร

 ภารกิจ 
กองเรือลำน้ำ กองเรือยุทธการ มีภารกิจในการเตรียมความพร้อมในการปฏฺบัติการลำน้ำในลำน้ำอาณาเขตของประเทศไทยและลำน้ำต่าง ๆ ทั่วประเทศเพื่อป้องกันขัดขวางการแทรกซึมรวมไปถึงการบ่อนทำลายความมั่นคงและอธิปไตยของประเทศตามลำน้ำ

กองเรือลำน้ำ กองเรือยุทธการ ยังเป็นหน่วยหลักของหน่วยเรือรักษาความสงบเรียบร้อยตามลำแม่น้ำโขง (นรข.) ที่ปฏิบัติการดูแลชายแดนไทย–ลาวตลอดแนวลำน้ำโขง

 โครงสร้าง 
กองเรือลำน้ำ กองเรือยุทธการ มีโครงสร้าง ดังนี้

 ส่วนบัญชาการ 
 กองบัญชาการ
 แผนกธุรการ
 แผนกำลังพล
 แผนกยุทธการและข่าว
 แผนกส่งกำลังบำรุง
 แผนกสื่อสารและเทคโนโลยีสารสนเทศ
 แผนกพลาธิการ
 แผนกการเงิน
 แผนกขนส่ง
 กองช่าง
 กองร้อยกองบัญชาการ

 ส่วนกำลังรบ 
 หมวดเรือที่ 1
 หมวดเรือที่ 2
 หมู่เรือตรวจการณ์ที่ 2
 หมวดเรือที่ 3
 หมู่เรือตรวจการณ์ที่ 3

 เรือในประจำการ 
กองเรือลำน้ำ กองเรือยุทธการ มีเรือในประจำการสำหรับปฏฺบัติการต่าง ๆ ในลำน้ำ ดังนี้
ชุดเรือผู้ผลิตภาพหมายเลขตัวเรือประจำการหมายเหตุชุดเรือ ล.21ล.21 – ล.266 เรือยนต์ตรวจการณ์ลำน้ำ (RPC)มาตรฐานงานช่าง กรมอู่ทหารเรือ. มอร. 200-0002-1148 การวิเคราห์การสั่นสะเทือนในเรือ.  กองทัพเรือ, หน้า 38-43ชุดเรือ ล.31framelessล.31 – ล.3129
/ล.3133 – ล.3135132 เรือจู่โจมลำน้ำติดเครื่องท้าย (AB (M))ชุดเรือ ล.3130ล.3130 – ล.31323 เรือจู่โจมลำน้ำแบบพ่นน้ำ (AB (H))ชุดเรือ ล.3141ล.3141 – ล.31444ชุดเรือ ล.41ล.41 – ล.433 เรือหุ้มเกราะลำเลียงพล (ATC)ชุดเรือ ล.51ล.51 – ล.566 เรือระบายพลขนาดเล็ก (LCVP)เรือเร็วตรวจการณ์ลำน้ำเรือจู่โจมลำน้ำ ชั้นมาร์ค 2framelessล.11 – ล.14539 เรือเร็วตรวจการณ์ลำน้ำ (PBR)ชุดเรือ ล.121ล.121 – ล.1244เรือเร็วตรวจการณ์ลำน้ำชุดเรือ ล.125ล.125 – ล.1284เรือเร็วตรวจการณ์ลำน้ำชุดเรือ ล.161framelessล.161 – ล.1633เรือเร็วตรวจการณ์ลำน้ำชุดเรือ ล.164ล.164 – ล.1696เรือเร็วตรวจการณ์ลำน้ำชุดเรือ ล.170ล.170 – ล.1756เรือเร็วตรวจการณ์ลำน้ำชุดเรือ ล.176ล.176 – ล.1816เรือเร็วตรวจการณ์ลำน้ำเรือใช้สอยกร.9111 เรือพาหนะผู้ติดตามเสด็จฯกร.9121 เรือพระที่นั่งในการเสด็จฯ ทางน้ำกร.9131 เรือพยาบาลเฉลิมพระเกียรติกร.113 – กร.1142 เรือช่วยเหลือผู้ประสบอุทกภัย

 ดูเพิ่ม 
 หน่วยเรือรักษาความสงบเรียบร้อยตามลำแม่น้ำโขง

 อ้างอิง 


หมวดหมู่:องค์การที่ก่อตั้งในปี พ.ศ. 2516
หมวดหมู่:กองเรือของกองทัพเรือไทย